د خوست ولایت په سپیره ولسوالۍ کې د ۱۰۰ کورنو د جوړلو په موخه سروی پیل شوه ! نن شنبه د روان ۱۴۴۴ کال سپوږمیز کال د ذی القعدې د میاشتې پر ۲۸مه نېټه چې د ۱۴۰۲لمریز کال د غبرګولی( جوزا) له ۲۷مې نېټې سره سمون لری د خوست ولایت د سرې میاشتې نماینده ګۍ له لوری د یاد ولایت په سپیرې ولسوالۍ کې د هغو کورونو د بیا رغونې په موخه چې څه موده وړاندې د زلزلې له امله ویجاړې او زیانمنې شوې دی د مرکزی سویل لودیدیځ زون رییس ښاغلی نورالحق (یوسفی) او د خوست ولایت د سرې ماشتې رییس مفتی زین العابدین ( سنان) ت په همغږۍ د سرې میاشتې د کارکوونکو او رضاکارانو له لوری سروې پیل شوه . د ېادونې وړ ده چې د پلان سره سم به د سروې وروسته د ۱۰۰ کورونو له جملې څخه هرې کورنې ته ۲۶۲۰ امریکایی ډالره په درېو قسطونو کې ورکړل شی او په دې نوی پروګرام کې د کورونو جوړولو ترڅنګ د مالدارۍ او اوبو رسونې برنامې هم شاملې وی۔